ওমর আইয়ুব খান
ওমর আইয়ুব খান ( উর্দু: عمر ایوب خان ‎‎ ; জন্ম ২৬জানুয়ারি ১৯৬৮) একজন পাকিস্তানি রাজনীতিবিদ। তিনি ২০২১ সালের এপ্রিল থেকে ২০২২ সালের এপ্রিল পর্যন্ত ইমরান খানের প্রধানমন্ত্রীত্বের অধীনে অর্থনৈতিক বিষয়ের সর্বশেষ ফেডারেল মন্ত্রী ছিলেন তিনি এর আগে ১১ সেপ্টেম্বর ২০১৮ থেকে ১৬ এপ্রিল ২০২১ পর্যন্ত জ্বালানি মন্ত্রী হিসাবে দায়িত্ব পালন করেছিলেন। তিনি আগস্ট ২০১৮ থেকে জানুয়ারি ২০২৩ পর্যন্ত পাকিস্তানের জাতীয় পরিষদের সদস্য ছিলেন। তিনি পাকিস্তানের সাবেক রাষ্ট্রপতি ফিল্ড মার্শাল আইয়ুব খানের নাতি। পূর্বে, তিনি ২০০২ থেকে ২০০৭ এবং আবার ২০১৪ থেকে ২০১৫ পর্যন্ত জাতীয় পরিষদের সদস্য হিসাবে দায়িত্ব পালন করেন। তিনি ২০০৪ থেকে ২০০৭ সাল পর্যন্ত ফেডারেল মন্ত্রিসভায় অর্থ প্রতিমন্ত্রী হিসেবেও দায়িত্ব পালন করেন। তিনি ২৭ মে ২০২৩ সাল থেকে পাকিস্তান তেহরিক-ই-ইনসাফের মহাসচিব হিসেবে দায়িত্ব পালন করছেন।